  Туспуктэм: vk.com (Региональный образовательный центр «ТАУ») Наталия Сильвестрова 13-тӥ тулыспалэ Ижкарысь «Тау» кампусын школаосын дышетскисьёслэн спортъя «Школа безопасности» тол ӵошатсконъёссы ортчизы. Ужрадэ Якшур-Бӧдья, Можга, Эгра, Шаркан, Сарапул ёросъёсысь, Глазкарысь, Можгаысь, Сарапулысь, Ижкарысь но Воткаысь 19 команда пыриськиз. Со сярысь Дышетонъя «Тау» улосвыл центрлэн пресс-службаез ивортӥз. Нылпиос кудлань мынонэз валан, юрттон-утён ужъёсын сюресэз ортчизы. Командаос арлыдъя кык группаосын нюръяськизы. Покчиослэн группаязы вормисьёс: 1-тӥ инты – Глазкарысь Пинал туристъёслэн станцизы; 2-тӥ инты – Ижкарысь 34 школаысь «Вертикаль» команда; 3-тӥ инты – Сарапулысь 2 номеро школа. Бадӟымъёслэн группа: 1-тӥ инты – Можга ёросысь Пазял школаысь пиналъёсты ватсаса дышетонъя ёрос центр; 2-тӥ инты – Глазкарысь Пинал туристъёслэн станцизы; 3-тӥ инты – Эграысь 1 номеро школа но нылпи творчествоя юрт. Тодэ вайытом, Удмуртиын 700-лэсь трос пиналъёс куасэн бызьылонъя огъяросси ӵошатсконъёсы пыриськизы. Тегъёс: Спорт нылпиос ӵошатсконъёс Ижкар Удмуртия  